**2019. május 10-i rendelet a magas épületek építése során követendő biztonsági szabályzatról és az ezen épületek tűz és pánik kockázata elleni védelméről szóló, 2011. december 30-i rendelet módosításáról**

Az érintettek köre: a közönséget fogadó létesítmények üzemeltetői és tulajdonosai, beruházók, fővállalkozók, építészek, a biztonsági bizottságok tagjai, műszaki ellenőrök, a hűtőközegeket használó berendezések gyártói és telepítői.
Tárgy: a magas épületek elektromos hűtőberendezéseinek jellemzőire vonatkozó intézkedés módosítása.
Hatálybalépés napja: a Francia Köztársaság Hivatalos Lapjában való közzétételt követő nap.
Megjegyzés: a közönséget fogadó létesítmények tűzbiztonsági szabályzata – és különösen a CH 35. cikk – módosításra került a gyúlékony hűtőközegek eddig tiltott használatának engedélyezése érdekében. A magas épületek tűzvédelmi szabályzata GH 37. cikkének (2) bekezdése a CH 35. cikk rendelkezéseire utal. Addig is, amíg elkészül a specifikus kockázatok elemző tanulmánya, szükség van a gyúlékony folyadékok használatára vonatkozó korlátozás megtartására a magas épületekben, valamint a GH 37. cikk CH 35. cikkre való visszautalásának kölcsönhatása által eredményezett nem kívánt többértelműség elkerülésére.
Hivatkozások: az e rendelet által módosított jogszabály – a módosítás szerinti változatában – megtekinthető a Légifrance honlapján (http://legifrance.gouv.fr).

Az ökológiai és inkluzív átmenetért felelős miniszter, a pecsétőr, az igazságügyi miniszter, a gazdasági és pénzügyminiszter, a munkaügyi miniszter, a belügyminiszter, a felsőoktatásért, kutatásért és innovációért felelős miniszter, a területi kohézióért, a helyi és regionális hatóságokkal folytatott kapcsolatokért felelős miniszter és a kulturális miniszter
tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvre, és különösen a 2018/469/F sz. értesítésre;
tekintettel az építési és lakásügyi törvénykönyvre, különösen annak R. 122-4. cikkére,
tekintettel a magas épületek építése során követendő biztonsági szabályzatról és az ezen épületek tűz és pánik kockázata elleni védelméről szóló, 2011. december 30-i rendeletre;
tekintettel az Építési és Energiahatékonysági Főtanács 2018. október 16-i állásfoglalására;
tekintettel a Nemzeti Szabványértékelési Tanács 2018. október 11-i állásfoglalására;
ezennel a következőket rendeli el:

**1. cikk**

A magas épületek építésére és az ezen épületek tűz és pánik kockázata elleni védelmére vonatkozó, a fent említett 2011. december 30-i rendelettel jóváhagyott biztonsági szabályzat I. címe II. fejezetének VII. szakasza a 2. cikknek megfelelően módosul.

**2. cikk**

A GH 37. cikkben a következőket követően: „Appareils électriques de production de froid” („Elektromos hűtőberendezések”) a következő szövegrész a „, N’utilisant pas de fluides frigorigènes” („amelyek nem tűzveszélyes hűtőközeggel működnek”) kerül beillesztésre.

**3. cikk**

E rendeletet a Francia Köztársaság Hivatalos Lapjában való közzétételét követő napon lép hatályba.

Kelt 2019. május 10.

A belügyminiszter,
A miniszter nevében és megbízásából:
A szolgálatvezető, polgári biztonsági és válságkezelési főigazgató-helyettes, Tűzoltósági Igazgatóság
M. Marquer

Az ökológiai és inkluzív átmenetért felelős miniszter,
A miniszter nevében és megbízásából:
A lakásügyi, várostervezési és tájrendezési igazgató,
F. Adam

A pecsétőr, az igazságügyi miniszter,
A miniszter nevében és megbízásából:
A főtitkár,
V. Malbec

A gazdasági és pénzügyminiszter,
A miniszter nevében és megbízásából:
Ipari osztályvezető,
J. Tognola

A munkaügyi miniszter,
A miniszter nevében és megbízásából:
Munkaügyi főigazgató,
Y. Struillou

A felsőoktatási, kutatási és innovációért
felelős miniszter,
A miniszter nevében és megbízásából:
Felsőoktatási és szakképzési integrációs főigazgató,
B. Plateau

A területi kohézióért, a helyi és regionális hatóságokkal folytatott kapcsolatokért felelős miniszter, A miniszter nevében és megbízásából:
A lakásügyi, várostervezési és tájrendezési igazgató,
F. Adam

A kulturális miniszter,
A miniszter nevében és megbízásából:
Az örökségi főigazgató,
P. Barbat